****

**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N77**

2022 წლის 28 სექტემბერი

ქ. ამბროლაური

**ამბროლაურის მუნიციპალიტეტის მერისათვის საქართველოს მუნიციპალური განვითარების ფონდისგან სესხის აღებასა და კაპიტალური საინვესტიციო ხელშეკრულების დადებაზე თანხმობის მიცემის შესახებ**

საქართველოს ორგანული კანონის „ადგილობრივი თვითმმართველობის კოდექსი“-ს 24-ე მუხლის პირველი პუნქტის ,,დ.გ’’ ქვეპუნქტის, 61-ე მუხლის პირველი და მე-2 პუნქტების, მე-100 მუხლის პირველი და მეორე პუნქტის შესაბამისად ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა:**

1. მიეცეს თანხმობა ამბროლაურის მუნიციპალიტეტის მერს, საქართველოს მუნიციპალური განვითარების ფონდიდან აიღოს სესხი 2 000 000 (ორი მილიონი) ლარის ოდენობით, ადმინისტრაციული დანიშნულებით გამოყენების მიზნით შენობის შეძენისა და რეკონსტრუქციისათვის, ასევე მუნიციპალიტეტის სახელით გააფორმოს ხელშეკრულება კაპიტალური ინვესტიციის განხორციელებაზე.

2. ეთხოვოს ნებართვა საქართველოს მთავრობას, მუნიციპალური განვითარების ფონდიდან 2 000 000 (ორი მილიონი) ლარის, 2 (ორი) წლის ვადით სესხის აღებასთან დაკავშირებით.

3. განკარგულება შეიძლება გასაჩივრდეს ძალაში შესვლიდან ერთი თვის ვადაში, ამბროლაურის რაიონულ სასამართლოში (მისამართი: ქ. ამბროლაური, კოსტავას ქ. N13).

4. განკარგულება ძალაში შევიდეს მიღებისთანავე.

საკრებულოს თავმჯდომარე ასლან საგანელიძე